[{"text_idx": "#000001", "text": "TeemaparkKuidas tulla Pokumaale?Edgar ValterSihtasutusestDokumendidAjaluguPokukalenderToeta PokumaadKontakt"}, {"text_idx": "#000002", "text": "HaridusprogrammidKu\u0308lastusprogrammidTalveprogrammKa\u0308sito\u0308o\u0308alased o\u0303pitoadO\u0308O\u0308O\u0308O\u0308! Matk!Su\u0308nnipa\u0308evapeodSeminaridSuitsusaun ja Puuko tare"}, {"text_idx": "#000003", "text": "Tooted KeraamikaMeenedMa\u0308ngud ja nukudRaamatud, CD-d ja postkaardidVo\u0303o\u0303rkeelne kirjandusSu\u0308ndmuste piletidPokumaa ku\u0308lastuspiletKassaOstukorv"}, {"text_idx": "#000004", "text": "KeraamikaMeenedMa\u0308ngud ja nukudRaamatud, CD-d ja postkaardidVo\u0303o\u0303rkeelne kirjandus"}, {"text_idx": "#000007", "text": "Jahikoera memuaarid: [karikatuurid]. Tallinn, Perioodika, 1974"}, {"text_idx": "#000010", "text": "Eestimaal leidub veel metsi, kuhu haruharva satub inimese jalg. Saehirmu tundmata elavad need metsad oma loomulikku elu: u\u0308lal o\u0303o\u0303tsuvad suurte po\u0303lispuude ladvad, all oksara\u0308gas lebavad mahalangenud tu\u0308ved koos haraliste juurelehvikutega. Milline turvaline paradiis paljudele loomadele ja lindudele... ja kes teab, vo\u0303ib-olla veel kellelegi. Metsal on oma saladused."}, {"text_idx": "#000011", "text": "Mo\u0303nes madalamas paigas asendub samblavaip ma\u0308tastikuga, mille vahel siin-seal helkleb vesi. Kuidagi kummalistena mo\u0303juvad need ko\u0303rged kulurohuma\u0308ttad, mille harjale igal kevadel ilmub uus roheline mu\u0308tsike. Ons need u\u0308ldse ma\u0308ttad? Kas ei piilunud just a\u0308sja rohuko\u0303rte varjust u\u0308ks uudishimulik silm? Kas ei sirutunud teisalt va\u0308ike ka\u0308eke rohukuue ho\u0303lmu paotama? Ja kas ei paista sealt kaugemalt u\u0308ks iseteadlikult pu\u0308stjas ninaots? Kas ei kuuldu midagi ko\u0303nesarnastki, tasast nagu rohu sahin? Kes on need salapa\u0308rased olendid? Ise nimetavad nad end pokudeks. Kunstnik Edgar Valteril o\u0303nnestus su\u0308mpaatsete, so\u0303bralike ja ro\u0303o\u0303msameelsete, kuid ujedapoolsete ja u\u0308pris inimpelglike pokudega oma metsaretkedel la\u0308hemat tutvust sobitada. Neil kohtumistel kuuldu ja na\u0308htu po\u0303hjal valmis rohkete va\u0308rviliste piltidega \u201cPokuraamat\u201d."}, {"text_idx": "#000012", "text": "Ahaa, kummitab! Tartu, Elmatar, 1995\nSeda raamatut kirjutama ajendas Edgar Valterit ma\u0308lestus oma kunagisest ateljeest Tallinnas Pika Jala tornis. Loo su\u0308ndmustik areneb iidse linnamu\u0308u\u0308ri va\u0308ravatornis, kus on kunstnik Kukkeli ateljee ja eluruum. U\u0308hel pa\u0308eval ilmub sinna va\u0308ike kummitus Kummi, kes oma ehmatavate kummitustempudega Kukkeli tavapa\u0308rase elu tihti pea peale keerab. Lisaks hakkab Kummi ka maalimisega tegelema."}, {"text_idx": "#000014", "text": "Kassikest teavad ja tunnevad kindla peale ko\u0303ik lapsed. Aga kakukest? Oh ei \u2013 tegu pole siin saiapa\u0308tsikesega, nagu see, mis Punamu\u0308tsikesel korvis oli, vaid kopsaka linnuga. Nagu piltideltki na\u0308ha, on kassike ja kakuke niiviisi ko\u0303rvuti istudes u\u0308pris sarnased. Ku\u0308llap ma\u0308rkavad nad seda isegi. Igavuse peletamiseks otsustatakse naljaviluks vahetada omavahel sabad, jalad jne. Mis edasi saab, seda loete juba raamatust."}, {"text_idx": "#000015", "text": "Lugu lahkest lohe Justusest ja printsess Miniminnist. Tallinn, Sinisukk, 1995\nLohed on teadagi suured ja hirmua\u0308ratavad, tavaliselt mitme peaga olendid. Ja kuuldavasti on nad eriti maiad printsesside peale. Lohe Justus on vaid u\u0308he peaga lohe, kuid ka tema on suur ja oskab olla hirmua\u0308ratavgi, kui just va\u0308ga vaja. Aga meelsamini on ta inimestele heatahtlik ja seltsiv kaaslane. Tarmukas printsess Miniminni leiab lohe Justuse na\u0308ol endale toreda so\u0303bra."}, {"text_idx": "#000017", "text": "Kullast vilepill. Tallinn, Ulvi Postkaart, 1996\nU\u0308ks to\u0303eliselt su\u0308dantsoojendav lugu. Hingega kirjutatud ja hingega maalitud. Ei roosat suhkruvaapa, pastoraalset romantikat ega sentimentaalset nostalgitsemist. Ko\u0303ik kokku on ometi lummavalt kaunis. Kui va\u0308he on vaja selleks, et tavalisest karjapoisist saaks kuningas ja tavaline pajupill oleks u\u0308leni kullast!"}, {"text_idx": "#000018", "text": "Isand Tuutu ettevo\u0303tmised. Tartu, Elmatar, 1997\nTagasihoidlik ja va\u0308a\u0308rikas ha\u0308rrasmees Tuutu ei osanud ealeski ette kujutada, millistesse su\u0308ndmustesse ta satub, ostes vanakraamiturult ehk ta\u0308iturult krati. Kratil oli vanast rattarummust kere ja puupakust pea, kere ku\u0308lge kinnitusid puust ka\u0308ed-jalad ja juusteks oli tal peota\u0308is linavarsi. Elustunud kratipoiss, kes saab Tuutult endale nimeks Kratu, osutub tegutsemishimuliseks ja isand Tuutul tuleb nuputada, kuidas sellest tegutsemisest inimestele kasu oleks. Hea mo\u0303te ei lase end kaua oodata. Linna kohal ringi tiirutades leiab Kratu endale mo\u0303ne aja pa\u0308rast kaaslase \u2013 kratitu\u0308druk Krata. Isand Tuutut koos Kratu ja Krataga ootavad aga veel ees u\u0308pris tormilised seiklused Krattide Maal. Raamat on vahelduse mo\u0303ttes must-valgete illustratsioonidega."}, {"text_idx": "#000019", "text": "Iika: nii noor, ja juba no\u0303id! Tallinn, Sinisukk, 1998\nIika on va\u0308ike tragi no\u0303iatu\u0308druk, kes siirdub kodusest kaljulossist ja tervelt kuue kasuemast no\u0303ia hoolitsuse alt laia maailma oma vastomandatud no\u0303iaoskusi katsetama. Teel, mis kulgeb la\u0308bi kiviaja ja keskaja kaasajani, ootavad teda ees mitmed seiklused ja keerulised olukorrad. Iika eesma\u0308rgiks ja\u0308a\u0308b ko\u0303ikjal o\u0303igluse jaluleseadmine, ha\u0308dasolijate aitamine ja kurjamite kimbutamine. Raamatu lo\u0303pus leiab ta endale toreda va\u0308ikese kaaslase \u2013 su\u0308simusta kassikese, kelle nimeks saab Neegus."}, {"text_idx": "#000021", "text": "Pintselsabad \u2013 kes nad sellised on? Raamatust saame teada, et need on kentsakad va\u0308ikesed karvased olevused, kel on pintslitaolised sabad. Kui keeristorm paiskab segi pintselsabade linna, mis asub liivakarja\u0308a\u0308ri serval, tuleb uuesti ehitama asuda. Uus linn saab veel toredam kui eelmine, sest pintselsabad on nutikas ja leidlik rahvas. Nii mo\u0303nigi pru\u0308gima\u0308elt leitud na\u0308iliselt tarbetu ese leiab nende poolt otstarbeka rakenduse. Otstarbekalt oskavad nad kasutada ka oma sabapintsleid ja va\u0308rviro\u0303o\u0303mu jagub ku\u0308llaga."}, {"text_idx": "#000022", "text": "Metsa pu\u0308hapa\u0308ev. Tartu, Elmatar, 1999\nMetsas, mis esmapilgul na\u0308eb va\u0308lja nagu mets ikka, vo\u0303ib toimuda imetabaseid muundusi, kui asuvad oma lustiks tegutsema kaks suurte toruku\u0308baratega pa\u0308kapikk-vo\u0303lurit ehk ta\u0308psemini maa-alust. Need on vana ja tark isand Kikertokk ja ta nooruke kaaslane Nipina\u0308pp. Tavalisse Eestimaa metsa satub vo\u0303lukepi va\u0308el eksootilisi loomi, kellega siinseil asukail ja kel endil siinsete asukatega tekib naljakaid arusaamatusi. Vembumehed Kikertokk ja Nipina\u0308pp hoolitsevad selle eest, et metsalgi oleks pu\u0308hapa\u0308ev. Pildid on selles raamatus eriti maalilised, kuna autor on kasutanud o\u0303liva\u0308rve."}, {"text_idx": "#000023", "text": "Mo\u0303tsa pu\u0308ha\u0308pa\u0308iv. Tartu, Elmatar, 1999\n\u201cMetsa pu\u0308hapa\u0308eva\u201d kirjutades-maalides terendas autori silme ees tu\u0308u\u0308piline Vo\u0303rumaa mets. Seeto\u0303ttu sai kogu raamat ka vo\u0303rukeelse to\u0303lke pealkirjaga \u201cMo\u0303tsa pu\u0308ha\u0308pa\u0308iv\u201d."}, {"text_idx": "#000024", "text": "Kuidas o\u0303ppida vaatama? Tartu, Elmatar, 2000\nVanameister Edgar Valter on looduse keskel ringi ra\u0308nnates hakanud paljusid asju teise pilguga na\u0308gema. Selgub, et lahtistest silmadest u\u0308ksi ei piisa. Raamatu sissejuhatusest loeme:"}, {"text_idx": "#000025", "text": "\u201cKuidas o\u0303ppida vaatama? Toho-tonti, kas seda on ka vaja o\u0303ppida? Lihtsalt vaatad ja ongi vaadatud! Imelihtis, eks ole? Aga tead, va\u0308ike so\u0303ber, sellel vaatamisel on pisuke konks sees \u2013 peab na\u0308gema ka!"}, {"text_idx": "#000026", "text": "Kui hakkad enda u\u0308mber vaadates na\u0308gema veidi rohkem kui teised, siis koged, et see vaatamine on u\u0308ks u\u0308tlemata mo\u0303nus ja huvitav tegevus."}, {"text_idx": "#000027", "text": "Aga kuidas siis ikkagi vaadata nii, et na\u0308ha rohkem kui mo\u0303ni teine? Pa\u0308ris selge on see, et huvi peab olema. Huvi selle vastu, mida vaatad. Ilma huvita pole mo\u0303tet vaatama hakatagi.\u201d"}, {"text_idx": "#000028", "text": "\u201cPokuaabits kujutab endast ja\u0308rge \u201cPokuraamatule\u201d. Et terased pokud ho\u0303lpsamalt oma ku\u0308simustele vastuseid leiaksid, otsustab Puuko asuda neile aabitsatarkust jagama. Puuko on nupukas. Ta teeb o\u0303petamise enda jaoks mugavaks ja o\u0303ppimise pokudele lo\u0303busaks. Pokupa\u0308rane lugemisoskuse omandamine ka\u0308ib ka\u0308epa\u0308raste looduslike vahendite abil, millest ta\u0308hti moodustatakse. Ka so\u0303nad, mis nende ta\u0308htedega algavad, on pa\u0308rit pokude maailmast. Raamatus leidub rikkalikult pilte, mis aitavad lastelgi pokupilguga looduses ringi vaadata ja loomadele-taimedele nimed leida. Mo\u0303nede algusta\u0308htedega so\u0303nu otsides kipuvad pokude keelele ka Edgar Valteri teiste autoriraamatute tegelaste nimed. On ju pokud ja ku\u0308llap paljud lapsedki nende tegelastega sina peal."}, {"text_idx": "#000030", "text": "Edgar Valterit on oma loomingus alati ko\u0308itnud mehe ja naise teema. See ilmneb nii karikatuurides kui ka maalides. Oma kirjutises Edgar Valteri maalialbumi kohta ja\u0308tab Rainer Kerge vaatajate otsustada, \u201ckui palju oli Edgaris tasast Puukot ja kui palju tulist ma\u0308gede poega.\u201d (O\u0303htuleht, 17.11.07). Puukole vastandlik pool va\u0308ljendub kindlasti ka karikatuurikogumikus \u201dHo-ho-hoo!\u201d. Kogumik to\u0303estab Rainer Kerge poolt o\u0308eldut, et \u201cu\u0308hele vigurile vanamehele pole u\u0308kski teema nii o\u0303rn, et seda ei saaks u\u0308les joonistada.\u201d Kuid seksiteemagi leiab ka\u0308sitlemist la\u0308bi ehtvalterliku sooja ja muheda huumori."}, {"text_idx": "#000031", "text": "Natuke naljakad pildid. Tartu, Elmatar, 2003\nEdgar Valter ise on selle raamatu kohta kirjutanud: \u201cTohoh, mis pildid need siis oleks? Natuke naljakad ja natuke imelikud. Just nagu oleks kunstnikul midagi segi la\u0308inud...\u201d Abistavat teksti raamatus ei ole. Autor ja\u0308tab piltide lahtimo\u0303testamise vaataja hooleks ja innustab teda omalt poolt: \u201cEga sinu kujutlusvo\u0303ime kunstniku omale alla ja\u0308a\u0308 \u2013 vo\u0303id julgelt a\u0308ra arvata, enda poolt juurdegi lisada. Pane proovile oma fantaasia ja naerusoon! Loodan, et see ettevo\u0303tmine teeb sulle hea tuju. Mulle ku\u0308ll tegi.\u201d"}, {"text_idx": "#000032", "text": "\u201cPokulood\u201d on pokutriloogia kolmas raamat. Ta\u0308psemalt on tegu Puuko lugudega. Selgub, et a\u0308sja lugema o\u0303ppinud pokude teadmisjanu ja uudishimu ei rahulda kirstuta\u0308is raamatuid Puuko tare po\u0308o\u0308ningul. Ikka on neil Puukolt midagi pa\u0308rida vo\u0303i temaga midagi arutada. Pokude ku\u0308simustele vastuseid otsides hakkab Puukogi elu, looduse ja maailma asjade u\u0308le rohkem mo\u0303tisklema. Seltsis saadakse nii mo\u0303neski asjas selgust. Puukole aga saab selgeks seegi, et oluline pole mitte ko\u0303iketeadmine, vaid suur tahtmine teada."}, {"text_idx": "#000034", "text": "1974.a. ilmus Edgar Valterilt must-valges tru\u0308kis humoorikas pildiraamat \u201cJahikoera memuaarid\u201d. Sama pealkirja all avaldatud kordustru\u0308kk on va\u0308rviliste piltidega ja mo\u0303nevo\u0303rra ta\u0308iendatud."}, {"text_idx": "#000035", "text": "Koerad inimkeeles ra\u0308a\u0308kida ei oska. Nii tuleb jahikoeral oma memuaarid jahimehega kahasse ja\u0308a\u0308dvustada \u2013 tegutseti ju nagunii koos. Jahimehe rolli vo\u0303tab raamatu sissejuhatuses enda kanda autor: \u201cU\u0308hel ammusel pa\u0308eval mo\u0303tlesin, et hakkaks o\u0303ige jahimeheks. Va\u0308hemasti u\u0308heks hooajaks. Mo\u0303tlesin ko\u0303igepealt va\u0308lja endale jahikoera. To\u0303si \u2013 ega ta va\u0308ga esinduslik va\u0308lja ei tulnud. See-eest panin talle va\u0308geva nime. Ramses. Kui see ko\u0303lbas Egiptuse vaaraole, ku\u0308ll see ka\u0308ib ka minu koerale. Ka\u0308iski. Vaaraol polnud ka midagi selle vastu. Mingit protesti pole igatahes kuulda olnud. Ja mis siis muud, kui jahile! Ma ei hakkagi pikemalt jutustama, kuidas see jaht ta\u0308pipealt ka\u0308is. Kui te aga piltepidi kannul pu\u0308site, saate meie ettevo\u0303tmistest ta\u0308ieliku u\u0308levaate. Head jahio\u0303nne meile! Ja teile ka. Vo\u0303i \u2013 kivi kotti?"}, {"text_idx": "#000036", "text": "Ikka veel kummitab! Tartu, Elmatar, 2005"}, {"text_idx": "#000037", "text": "Kummitusteema arenes Edgar Valteri kujutluses tasapisi edasi ja mo\u0303ne aja pa\u0308rast ilmus Kukkeli ja Kummi lugu kordustru\u0308kina juba koos kaks korda pikema ja\u0308rjega uue pealkirja all \u201cIkka veel kummitab!\u201d. Uues raamatus muutub Kukkeli elu veelgi po\u0303nevamaks. Va\u0308ravatorni saabub Kummi o\u0303de Susanna ja vanaema Amanda. Kummitustest so\u0303brad kimbutavad pealetu\u0308kkivaid ku\u0308lalisi, saadavad Kukkelit ka va\u0308ljaspool va\u0308ravatorni ning pa\u0308a\u0308stavad ta ohtlikest situatsioonidest linnata\u0308naval ja maamajas. Seda ko\u0303ike muidugi kummitustele iseloomulikul moel."}, {"text_idx": "#000038", "text": "Pokulood 1. Va\u0308rvi ise! Tartu, Elmatar, 2006\nRaamatus lood 1) Kust see tuli ku\u0308ll alguse sai? 2) Puuko mo\u0303lgutused. (vt. \u201cPokulood\u201d lk. 1-16)"}, {"text_idx": "#000041", "text": "Pokulood 4. Va\u0308rvi ise! Tartu, Elmatar, 2007\nRaamatus lood 1) Lillede kell. 2) Kui kiiresti keegi lendab. 3) Pa\u0308ike, maa ja taevas. (vt. \u201cPokulood\u201d lk. 49-62)"}, {"text_idx": "#000042", "text": "Kogu kokku ko\u0303ik \u201cPokulood. Va\u0308rvi ise!\u201d ja proovi ja\u0308rele, kuidas sinu pliiats, vildikas vo\u0303i vesiva\u0308rv paberile peale hakkab! Pokudel on kindlasti selle u\u0308le hea meel. Lo\u0303puks saad va\u0308rviraamatutest kokku terve \u201cPokulugude\u201d raamatu. Iga va\u0308rviraamatu tagakaanelt leiad Leelo Tungla toredad va\u0308rsiread."}, {"text_idx": "#000043", "text": "Edgar Valteri mitmeku\u0308lgse kunstnikutegevuse seni va\u0308hem tuntud tahuks on olnud tema maalilooming, mis talle endale oli va\u0308ga oluline ja su\u0308damela\u0308hedane. Selles valdkonnas avaldub ko\u0303ige ehedamalt kunstniku hingelaad ja sisemaailm."}, {"text_idx": "#000044", "text": "2007. a. ilmunud maalialbum sisaldab reproduktsioone Edgar Valteri o\u0303limaalidest, mis pa\u0308rinevad po\u0303hiliselt aastatest 1987-2005. Albumi on koostanud Ku\u0308lli Leppik, kellelt pa\u0308rineb ka pikem intervjuu Edgar Valteriga maalide ja maalimise teemal. Eesso\u0303na maalidele on kirjutanud kunstiteadlane Mari Vallikivi. Album sisaldab ka muljeid ja arvamusi seoses Edgar Valteri maalidega paljudelt erinevate tegevusaladega seotud inimestelt.\nKunstniku maalimislaad ja va\u0308ljendusstiil on aastate jooksul (1960-2005) teinud la\u0308bi mitmeid muutusi. Albumisse koondatud maalid on enamikus inspireeritud Vo\u0303rumaa vaheldusrikkast maastikutu\u0308u\u0308bist ja sellesse ka\u0308tketud arhailisest o\u0303hustikust. Maalide keskmes on inimene, kes elab tasakaalustatud ja loodusla\u0308hedases maailmas."}, {"text_idx": "#000045", "text": "Pa\u0308rg on pa\u0308rg. Tammerraamat 2009\nLuuletaja Leelo Tungal on Edgar Valterit nimetanud imeinimeseks, kelle sarnaseid su\u0308nnib ainult kord saja aasta jooksul. Ka\u0308esolevas albumis on valik Edgar Valteri maaliloomingut, millele sobivad luuletused juurde valinud Leelo Tungal. Esindatud on paljud eesti luule klassikud, aga ka noorema generatsiooni luuletajad, moodustades koos huvitava ma\u0308ngulis-poeetilise terviku. Vaadeldes Edgar Valteri maaliloomingut ja\u0308a\u0308b vahel arusaamatuks, kus lo\u0303ppeb reaalsus ja algab muinasjutt \u2013 seal on katkeid argielust ning fantaasiast, mis kokku on loonud ta\u0308iesti uue maailma. Valteri maalides on eelko\u0303ige lood elust ja inimestest, mida kunstnik on kujutanud la\u0308bi reaalsuse ja fantaasia. Kas ja kuidas vaataja neid lugusid mo\u0303istab, so\u0303ltub juba tema enda mo\u0303tteilmast."}, {"text_idx": "#000046", "text": "Karid ja ko\u0303rgused I, Elmatar 2009\nEdgar Valteri looming, nii pildiline kui tekstiline, on tuttav enamikule eestlastele. Aga palju me teame temast endast? Temast kui inimesest ko\u0303ikide oma omadustega; tema lapsepo\u0303lvest, temast kui mehest ja loomeinimesest.\n\u201cKarid ja ko\u0303rgused\u201d on Edgar Valteri eluraamat, elav pihtimuslik intervjuu. Vestlus, kus ku\u0308sija rollis Ku\u0308lli Leppik, on pikk ja po\u0303hjalik, vastused on ausad ja otsekohesed, puudutades ka u\u0308liisiklikke ja tundlikke teemasid. Nende kahe salvestatud vestlus sai alguse 2002 aastal ja kestis ajani kuni paar na\u0308dalat enne kunstniku lahkumist siitilmast.\nSee on esimene ko\u0308ide Edgar Valteri elule ja loomingule pu\u0308hendatud kolmeko\u0308itelisest sarjast, mis ho\u0303lmab kunstniku varasemat eluperioodi lapsepo\u0303lvest kuni 1964. aastani. Po\u0303hjalikku usutlust ilmestavad 72 eluloolist fotot ning 323 reproduktsiooni selle perioodi loomingust."}]